**Africký mor ošípaných (AMO) u domácich ošípaných a diviakov**

**Štátna veterinárna a potravinová správa Slovenskej republiky Bratislava**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* akútna, vysoko nákazlivá choroba domácich ošípaných a diviakov
* prenosný priamym kontaktom s chorým alebo uhynutým zvieraťom, výkalmi a sekrétmi infikovaného zvieraťa, prípadne konzumáciou tepelne neopracovaných produktov z infikovaných zvierat
* prejavuje sa vysokou horúčkou (až 42°C), ktorá môže trvať až niekoľko dní, apatiou, krvácaninami v podkoží, na miazgových uzlinách, vnútorných orgánoch a zväčšenou slezinou
* u gravidných prasníc sa prejavuje potratmi
* charakteristický vysokou, takmer 100% úmrtnosťou zvierat
* **Ide o neliečiteľnú chorobu, ktorá ale nie je prenosná na ľudí a iné druhy zvierat**

**Chovy ošípaných – prevencia**

* dodržiavať v chovoch **zásady biologickej bezpečnosti** (dôkladné oplotenie farmy, dezinfekčné brody, evidencia a kontrola pohybu dopravných prostriedkov a osôb, prezliekanie zamestnancov a návštevníkov farmy, dodržiavať čierno-biely systém)
* nákup ošípaných len s overených registrovaných chovov v SR
* **zamedziť vniknutiu diviakov** do areálu farmy, prípadne ich kontaktu s krmivom a stelivom
* rešpektovať **zákaz skrmovania kuchynských odpadov** a výrobkov z diviačieho mäsa
* zákaz skladovať krmivo pre ošípané v dosahu diviakov
* zákaz skladovať podstielkovú slamu v dosahu diviakov min. 90 dní pred jej použitím
* pravidelné klinické prehliadky zvierat v chove

# Upozornenie pre drobnochovateľov ošípaných. !!!!!

# Každý chovateľ ošípanej je povinný zaregistrovať každé zviera v centrálnom registri hospodárskych zvierat Žilina.

Sú dva spôsoby, ako možno chovať ošípané – na klasickej farme, alebo na tzv. „D“ farme.

**Klasická farma**

Pokiaľ mám zaregistrovanú klasickú farmu, stačí ju rozšíriť o ošípané. Je potrebné zájsť na veterinárnu správu a tam rozšíriť farmu o chov ošípaných. Alebo si môžem zaregistrovať farmu novú. Následne je možné prisúvať ošípané zo zaregistrovaných chovov (vyplní sa tlačivo „*Doklad o premiestnení ošípaných*“ a zašle do CEHZ). Pri zabíjaní sa domáca zabíjačka vopred telefonicky nahlási na veterinárnu správu do Dolného Kubína – 043/5820 930, následne sa ošípaná odhlási z chovu na tlačive „*Hlásenie zmien v počte ošípaných*“ – kód 61. Nie je potrebný zberný list z kafilérie! Na klasickej farme sa vedie individuálny register.

**„D“ farma**

Pokiaľ chcem kúpiť ošípanú len na dochovanie a zabitie, môžem si zaregistrovať tzv. „D“ farmu. Pri tejto registrácii nepotrebujem potvrdenie od veterinárnej správy. Farmu si zaregistrujem na tlačive „*Registrácia chovu s jednou ošípanou na domácu spotrebu*“ – vyplnené zašlem do CEHZ. Pridelia mi číslo farmy začínajúce písmenom D. Toto číslo ďalej používam pri nákupe ošípaných od zaregistrovaného chovateľa. Pri nákupe ošípanej na takúto farmu sa vypĺňa tlačivo „*Predaj ošípanej na domácu spotrebu“*. Pri domácej zabíjačke ošípanej zabíjačku nahlásim vopred telefonicky na veterinárnu správu do Dolného Kubína – 043/5820 930. Potom už nič neodhlasujem. Dôležité je, že:

* „D“ farma sa registruje na rodné číslo a slúži len na zabitie, prípadne dochovanie a zabitie ošípaných
* „D“ farmu si registrujem sám, bez potvrdenia veterinárov!
* „D“ farmu mi zaregistrujú len na rodné číslo, ktoré ešte nie je použité pri inej farme (bežnej)
* z „D“ farmy sa už ošípané neodhlasujú z centrálnej evidencie
* z „D“ farmy ošípanú nepresuniem ďalšiemu chovateľovi – čiže pokiaľ chcem chovať ošípané (prasnice) a predávať prasiatka, musím mať klasickú farmu

**Nákup ošípaných do registrovaného chovu je možné len z registrovaného chovu v SR.**

**Oficiálny nákup z iných krajín EU nutné konzultovať s príslušnou Regionálnou veterinárnou**

 **a potravinovou správou.**

 **Nákup od priekupníkov ošípaných z neregistrovaných chovov je zakázaný !!!!**



**Užívatelia poľovných revírov ( diviaky) – prevencia**

* odber a zaslanie vzoriek na vyšetrenie od všetkých nájdených **uhynutých diviakov**
* neškodné odstránenie kadáverov uhynutých diviakov do **kafilérie alebo hlbokým zakopaním** **(2m) resp. spálením na mieste úhynu**
* intenzívny odlov diviačej zveri (selektívny) počas celého roka a vyšetrenie všetkých **chorých a podozrivých diviakov**
* dodržiavanie normovaných kmeňových stavov, vekovej a pohlavnej štruktúry populácie, lovom všetkých vekových kategórii
* **zákaz prikrmovania diviakov** ( výnimka iba za účelom vnadenia)
* dodržiavanie **biologických zásad** pri manipulácii s telami a vývrhmi z ulovených diviakov
* odber a zaslanie vzoriek na vyšetrenie **od ulovených** diviakov **podľa inštrukcií RVPS**

Prenos nákazy prostredníctvom ľudského faktora- Odhadzovanie zvyškov potravín **iba do uzatvárateľných nádob na potraviny !**

**Na Slovensku sa AMO bol potvrdený výskyt v okrese Trebišov.** V  súčasnosti sa vyskytuje vo viacerých krajinách – na Ukrajine, v Poľsku, Maďarsku, Českej republike, Belgicku, v pobaltských krajinách a vo východnej Európe. Najväčším nebezpečenstvom rozšírenia AMO na územie SR predstavuje možné zavlečenie nákazy prostredníctvom infikovaných diviakov alebo ľudským faktorom .

Preventívna vakcinácia diviakov a domácich ošípaných nie je možná.